Τζέιν Ράσελ

Η Τζέιν Ράσελ (αγγλικά: Ernestine Jane Geraldine Russell), (21 Ιουνίου 1921 - 28 Φεβρουαρίου 2011) ήταν Αμερικανίδα ηθοποιός του κινηματογράφου και από τα κορυφαία «σύμβολα του σεξ» του Χόλυγουντ των δεκαετιών του 1940 και του 1950. 

 Πρώτα χρόνια 
Η Ράσελ γεννήθηκε στο Μπέμιτζι της Μινεσότας το 1921 και ήταν η μεγαλύτερη από τα πέντε παιδιά (είχε 4 μικρότερους αδερφούς) της οικογένειας του υπολοχαγού του Στρατού των ΗΠΑ, Ρόι Γουίλιαμ Ράσελ και της πρώην ηθοποιού Τζεράλντιν Τζέικομπι. Μετά την αποστράτευση του πατέρα της, η οικογένεια μετακόμισε στην Καλιφόρνια, όπου εγκαταστάθηκε στο Μπούρμπανκ. 

Σε νεαρή ηλικία και με την επιμονή της μητέρας της, η Ράσελ έκανε μαθήματα πιάνου και επίσης συμμετείχε σε θεατρική ομάδα.

 Καριέρα 
Αφού τελείωσε το σχολείο, η Ράσελ ονειρευόταν να σπουδάσει σχεδιάστρια, αλλά ο απρόσμενος θάνατος του πατέρα της το 1936 διέκοψε τα σχέδιά της και βρήκε δουλειά ως γραμματέας για να βοηθήσει τη μητέρα της και να στηρίξει την οικογένειά της.

Στη συνέχεια, η Τζέιν Ράσελ εγγράφηκε σε μαθήματα θεάτρου και επίσης σπούδασε στη δραματική σχολή της Μαρίας Ουσπενσκάγια, μετά την οποία, το 1940, υπέγραψε επταετές συμβόλαιο με τον παραγωγό και μετέπειτα ιδιοκτήτη της RKO Pictures Χάουαρντ Χιουζ.

 Προσωπική ζωή 
Η Τζέιν Ράσελ παντρεύτηκε τρεις φορές. Με τον πρώτο σύζυγο της, τον Αμερικανό ποδοσφαιριστή Μπομπ Γουότερφιλντ, υιοθέτησε τρία παιδιά σε είκοσι πέντε χρόνια γάμου, που διήρκησε από το 1943 έως το 1968 όταν και χώρισαν: δύο αγόρια και ένα κορίτσι. Η ηθοποιός δεν μπορούσε να αποκτήσει παιδιά εξαιτίας μιας άμβλωσης που είχε κάνει σε νεαρή ηλικία και κατόπιν πίεσης του Γουότερφιλντ.

Η Ράσελ αντιμετώπισε πολλές δυσκολίες στην υιοθεσία και το 1955 ίδρυσε φιλανθρωπικό ίδρυμα το οποίο βοηθά τους ανθρώπους σε τέτοιες καταστάσεις.

Με τον δεύτερο σύζυγό της, τον ηθοποιό Ρότζερ Μπάρετ, υπήρξε παντρεμένη για λιγότερο από έναν χρόνο λόγω του αιφνίδιου θανάτου του το 1968, το ίδιο έτος που παντρεύτηκαν.  

Ο τρίτος της σύζυγος, κτηματομεσίτης, Τζον Κάλβιν Πιπλς, με τον οποίο η Ράσελ υπήρξε παντρεμένη για είκοσι πέντε χρόνια, από το 1974, πέθανε από καρδιακή ανεπάρκεια το 1999.

 Ενδεικτική Φιλμογραφία 
 Ο παράνομος (1943), Ρίο Μακντόναλντ
 Απαρηγόρητη χήρα (1946), Τζόαν Κένγουντ
 Το χλωμό πρόσωπο (1948), Καλάμιτι Τζέιν
 Καραχθόνια γόησσα (1951), Λενόρ Μπρεντ
 Διπλός δυναμίτης (1951), Μίλντρεντ Γκούντχιου
 Κόκκινο και μαύρο (1952), Λίντα Ρόλινς
 Μακάο (1952), Τζούλι Μπέντον
 Son of Paleface (1952), Μάικ Ντελρόι
 Η ωραία της Μοντάνας (1952), Μπελ Σταρ
 Μάμπο στο Μπαλί (1952), η ίδια
 Οι άντρες προτιμούν τις ξανθές (1953), Ντόροθι Σο
 Η γυναίκα με το σεξαπίλ (1954), Μαίρη Κάρσον
 Σειρήνα των τροπικών (1955), Τερέζα Γκρέι
 Φλογισμένα κορμιά (1955), Αμάντα Λόρενς
 Ρωμαλέοι άντρες (1955), Νέλα Τέρνερ
 Οι άντρες παντρεύονται μελαχρινές (1955), Μπόνι Τζόουνς / Μίμι Τζόουνς
 Καυτό αίμα (1956), Άνι Κάλντας
 Του σπίτι του πουλημένου έρωτα (1956), Μέιμι Στόβερ
 Ο γκάνγκστερ και η θεατρίνα (1957), Λόρελ Στίβενς
 Αυτοί που νίκησαν τη μοίρα (1964), η ίδια
 Φονιάδες του Κάνσας Σίτι (1966), Νόνα Γουίλιαμς
 Τα πιστόλια σκορπούν τον θάνατο (1966), Τζιλ Στόουν
 Γεννημένοι καθάρματα (1967), κυρία Σορν
 Εκβιαστές του μεσονυχτίου (1970)

 Ραδιοφωνικές εμφανίσεις 
 Έτος  Πρόγραμμα  Επεισόδιο / πηγή 1950 Screen Directors Playhouse  The Paleface (Το χλωμό πρόσωπο) 1952 Stars in the Air  The Paleface (Το χλωμό πρόσωπο) 

 Παραπομπές 

 Βιβλιογραφία 


 Εξωτερικοί σύνδεσμοι 

 Η 
 Η 


Κατηγορία:Αμερικανίδες ηθοποιοί κινηματογράφου 
Κατηγορία:Αμερικανοί τραγουδιστές